**Csomád Község Önkormányzat Képviselő-testületének**

**…/2016. (....) számú rendelete**

**az elektronikus ügyintézésről**

Csomád Község Önkormányzatának Képviselő-testülete a az Alaptörvény 32. cikk (1) bekezdés a) pontjában meghatározott feladatkörében, az Alaptörvény 32. cikk (2) bekezdésében biztosított származékos jogalkotói hatáskörében, a közigazgatási hatósági eljárás és szolgáltatás általános szabályairól szóló 2004. évi CLX. törvény 28/B.§ (1) bekezdésében kapott felhatalmazás alapján, a következőket rendeli el:

**1.§**

(1) Az Önkormányzat Hivatala anyagi, technikai és személyi feltételek hiánya miatt közigazgatási hatósági ügyet elektronikus úton nem intéz.

**2.§**

(1) Ez a rendelet a kihirdetését követő napon lép hatályba.

(2) E rendelet hatálybalépésével egyidejűleg hatályát vesztiCsomád Község Önkormányzat Képviselő-testületének aközigazgatási hatósági eljárás és szolgáltatás általános szabályairól szóló 2004. évi CXL. törvény hatályba lépésével összefüggő önkormányzati feladatokról, helyi szabályozásokról szóló 5/2005. (IX. 12.) önkormányzati rendelete.

Csomád, 2016. november 21.

**Klement János Dr. Finta Béla**

*polgármester jegyző*

**INDOKOLÁS**

**Általános indokolás**

A tárgykört szabályozó hatályos rendelet bizonyos rendelkezéseinek hatályon kívül helyezése indokolt jogszabályváltozások miatt. Ugyanakkor továbbra sincsenek még meg a feltételek az elektronikus ügyintézés bevezetéséhez, ezért e tekintetben a szabályozás változatlan maradna.

**Részletes indokolás**

1.§-hoz: Önkormányzati hatósági ügyben kizárja az elektronikus ügyintézést.

2.§-hoz: Hatályba léptető és hatályon kívül helyező rendelkezéseket tartalmaz.

**Előzetes hatásvizsgálati lap**

*(A jogalkotásról szóló 2010. évi CXXX. törvény 17.§-a alapján)*

A tervezett jogszabály tárgya: **Csomád Község Önkormányzat Képviselő-testületének …../2016. (…) önkormányzati rendelete**

**az elektronikus ügyintézésről**

1. A tervezett jogszabály valamennyi jelentősnek ítélt hatásai, különösen:

aa)

* Társadalmi hatásai: A tervezett jogszabálynak jelentős társadalmi hatása nincs.
* Gazdasági hatásai: A tervezett jogszabálynak gazdasági hatása nincs.
* Költségvetési hatásai: A tervezett jogszabálynak költségvetési hatása nincs.

ab)

* Környezeti következményei: A tervezetnek környezeti hatása nincs.
* Egészségi következményei: A tervezett jogszabálynak egészségi következményei nincsenek.
* Adminisztratív terheket befolyásoló hatásai: A tervezett jogszabály az adminisztratív terheket nem növeli.

1. A jogszabály megalkotásának szükségessége, a jogalkotás elmaradásának várható következményei: A jogszabály megalkotása szükséges, tekintettel arra, hogy a tárgyban korábban megalkotott hatályos rendelet nem felel meg maradéktalanul a hatályos jogszabályi előírásoknak.
2. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges személyi, tárgyi és pénzügyi feltételek biztosítottak.